# **RTA  UZŅEMŠANAS NOTEIKUMI STUDIJĀM OTRĀ CIKLA AUGSTĀKĀS IZGLĪTĪBAS PROGRAMMĀS 2025.GADĀ**

# **(uz augstākās izglītības pamata)**

**Vispārīgie uzņemšanas noteikumi**

1. RTA uzņemšanas noteikumi (turpmāk – Noteikumi) nosaka kārtību, kādā 2024. gadā reflektanti tiek uzņemti RTA otrā cikla augstākās izglītības programmās.
2. Uzņemšana studijām RTA notiek, pamatojoties uz [LR Augstskolu likumu](https://likumi.lv/ta/id/37967-augstskolu-likums), [Ministru kabineta noteikumiem par prasībām, kritērijiem un kārtību uzņemšanai studiju programmās un valsts atbalstu pilsoņiem, kas brīvprātīgi pieteikušies valsts aizsardzības dienestā un pabeiguši to](https://likumi.lv/ta/id/146637-noteikumi-par-prasibam-kriterijiem-un-kartibu-uznemsanai-studiju-programmas-un-valsts-atbalstu-pilsoniem-kas-brivpratigi-pieteikusies-valsts-aizsardzibas-dienesta-un-pabeigusi-to), [RTA Satversmi](https://rta.lv/assets/files/documents/RTAsatversme.pdf) un šiem Noteikumiem.
3. Uzņemšanu nodrošina RTA Uzņemšanas komisija, kas darbojas saskaņā ar Uzņemšanas komisijas nolikumu.
4. Tiesības studēt RTA ir vienādas Latvijas pilsonim, Latvijas nepilsonim, Eiropas Savienības pilsonim, Eiropas Ekonomikas zonas pilsonim vai Šveices Konfederācijas pilsonim un Eiropas Kopienas pastāvīgajam iedzīvotājam, kuram ir derīga uzturēšanās atļauja. Citu valstu iedzīvotājiem RTA studijas ir iespējamas uz līguma pamata. Ārzemnieku uzņemšana RTA notiek saskaņā ar [LR Augstskolu likuma 83.-85. panta prasībām](https://likumi.lv/ta/id/37967-augstskolu-likums). Ārzemnieku pieteikšanās un reģistrācija studijām RTA notiek saskaņā ar noteikumiem „Noteikumi par ārzemnieku pieteikšanos, uzņemšanu un studiju pamatprincipiem Rēzeknes Tehnoloģiju akadēmijā” un „Kārtība ārzemju studentu studiju uzsākšanai Rēzeknes Tehnoloģiju akadēmijā”.
5. RTA organizē studijas par valsts budžeta līdzekļiem, bet studijas virs paredzētā valsts pasūtījuma organizē par pašu reflektantu vai citas juridiskās vai fiziskās personas līdzekļiem. Tiesības studēt par valsts budžeta līdzekļiem persona var izmantot vairākas reizes.
6. Studijas RTA notiek valsts valodā, svešvalodu lietošana studiju programmu īstenošanā notiek saskaņā ar [LR Augstskolu likuma 56.panta](https://likumi.lv/ta/id/37967-augstskolu-likums) prasībām.
7. RTA piedāvā akadēmiskās studiju programmas, kuru apguve sniedz iespēju iegūt  maģistra grādu, un otrā cikla profesionālās studiju programmas, kuru apguve sniedz iespēju iegūt maģistra grādu un septītā līmeņa profesionālo kvalifikāciju.
8. Iespēju robežās studenti tiek nodrošināti ar studentu viesnīcu. Sekmīgie budžeta grupas studenti var pretendēt uz stipendiju.

**Pieteikšanās studijām**

1. Piesakoties studijām, reflektants RTA Uzņemšanas komisijā iesniedz šādus dokumentus:

* diploma par augstāko izglītību un tā pielikuma kopijas, uzrādot dokumentu oriģinālus;
* 1 fotogrāfiju (3x4);
* dzīves un darba gājumu (Curriculum Vitae);
* pases kopiju (personiski uzrādot pasi) vai ID kartes kopiju (personiski uzrādot ID karti);
* ja mainīts uzvārds, uzvārda maiņu apliecinošā dokumenta kopiju, uzrādot oriģinālu.

1. Pieteikšanās laikā reflektants iepazīstas ar uzņemšanas noteikumiem, aizpilda un paraksta noteikta parauga iesnieguma veidlapu.
2. Personai, kura iepriekšējo izglītību ieguvusi ārvalstīs, pirms pieteikšanās studijām RTA nepieciešams apliecināt savas izglītības atzīšanu Latvijā Akadēmiskās informācijas centrā (birojs: Dzirnavu ielā 16, 3.stāvā, Rīgā; pasts: Vaļņu ielā 2, Rīgā, LV 1050; tālr. 67225155; mājas lapa: [www.aic.lv](http://www.aic.lv), e-pasts: [aic@aic.lv](https://docs.google.com/document/d/1NlSWldRhdxyT-aT3FgfGuYqy2zkqJKMMM-UwmB6jMps/edit)).
3. Reflektantu reģistrēšanās (dokumentu pieņemšana) notiek Atbrīvošanas alejā 115 (tālr. 26656553, 26695553).
4. Studijām iespējams pieteikties elektroniski, reģistrējoties RTA mājas lapā [www.rta.lv](http://www.rta.lv).
5. RTA juridiskā adrese: Atbrīvošanas aleja 115, Rēzeknē, LV 4601, tālr. 28325368.
6. Informāciju par uzņemšanu RTA studiju programmās var iegūt:
   * + RTA mājas lapā [www.rta.lv](http://www.rta.lv);
     + pa tālruni 26656553, 26695553;
     + fakultātēs:

* Ekonomikas un pārvaldības fakultātē (tālr. 28319180);
* Inženieru fakultātē (tālr. 26529669);
* Izglītības, valodu un dizaina  fakultātē (tālr. 29977436).

1. Piesakoties studijām, jāsamaksā reģistrācijas maksa. Atsaucot pieteikumu, reģistrācijas maksa netiek atmaksāta.
2. Informācijas diena par studiju iespējām RTA notiks 2025. gada 21. martā plkst. 10.00 Atbrīvošanas alejā 115.

**Konkursa norise**

1. Iestājpārbaudījumu grafiku apstiprina RTA studiju prorektors.
2. Reflektantiem uz iestājpārbaudījumu obligāti jāņem līdzi personu apliecinošs dokuments (pase vai ID karte, vai LR autovadītāja apliecība). Pretējā gadījumā reflektantam netiek atļauts kārtot iestājpārbaudījumu. Ja reflektants nav ieradies uz iestājpārbaudījumiem noteiktajā laikā, tad viņš turpmākajā konkursā nepiedalās un RTA netiek uzņemts.
3. Iestājpārbaudījumus vērtē pēc 10 ballu sistēmas. Iestājpārbaudījums ir nokārtots, ja vērtējums ir vismaz 4 balles.
4. Konkurss noslēdzas ar konkursa rezultātu paziņošanu.
5. Uzņemšana augstākā līmeņa studijām notiek konkursa kārtībā, par konkursa kritērijiem nosakot iestājpārbaudījumu rezultātus un/vai vidējo vērtējumu diploma pielikumā.
6. Konkursa balle tiek veidota, ņemot vērā iestājpārbaudījumu rezultātus un/vai vidējo vērtējumu diploma pielikumā.
7. Uzņemšanas komisijas lēmumu par konkursa rezultātiem var apstrīdēt līdz nākamās darba dienas plkst. 12.00, iesniedzot RTA rektoram adresētu iesniegumu. Rektora pieņemto lēmumu persona var pārsūdzēt tiesā LR Administratīvā procesa likuma noteiktajā kārtībā.
8. Visus jautājumus par uzņemšanu RTA galīgi izlemj RTA Uzņemšanas komisija
9. Informāciju par uzņemšanas procesu, reģistrāciju, konkursu un uzņemšanas rezultātiem var saņemt pa tālruņiem 26656553, 26695553, kā arī tā ir izvietota uz informācijas stenda Atbrīvošanas alejā 115, I stāvā.

**Imatrikulācija**

1. Pretendentu tiek imatrikulēts RTA ar rektora rīkojumu attiecīgajā studiju programmā tikai tad, ja viņš ir:
   * + reģistrējies studijām kārtējā studiju gadā attiecīgajā fakultātē;
     + līdz 31. augustam par maksas studijām samaksājis 30% no noteiktās gada studiju maksas;
     + parakstījis sagatavoto līgumu par studijām.
2. Reģistrējoties studijām kārtējā studiju gadā, līdzi jāņem RTA Uzņemšanas komisijā izsniegtā studiju pieteikuma izdruka un personu apliecinošs dokuments (pase vai ID karte).
3. Pretendents zaudē tiesības uz iegūto budžeta vai maksas studiju vietu, kura tam pienāktos pēc konkursa rezultātiem, ja viņš fakultātes norādītajā laikā nenoslēdz līgumu par studijām. Šādā gadījumā RTA ir tiesības uzaicināt slēgt līgumu nākamos pretendentus konkursā uzrādīto rezultātu secībā.

## Prasības reflektantu uzņemšanai RTAotrā cikla augstākās izglītības programmās  2025.gadā

|  |  |  |  |  |  |  |
| --- | --- | --- | --- | --- | --- | --- |
| **EKONOMIKAS UN  PĀRVALDĪBAS FAKULTĀTE** Atbrīvošanas alejā 115, Rēzeknē, LV 4601, tālr. 28319180 | | | | | | |
| Studiju programma | Studiju forma un studiju ilgums | | Iestājpār-baudījumi | Iepriekšējā augstākā izglītība  un papildus prasības | Diplomu konkurss | Uzņemšanas prasības |
| pilna laika | nepilna laika |
| Akadēmiskā maģistra studiju programma [**“Vadības zinātne”**](https://rta.lv/studiju-programmas/vadibas-zinatne) | 1 gads | - | - | Vismaz četrus gadus ilga pirmā cikla profesionālā augstākā izglītība  240 KP apjomā sociālajās un cilvēkrīcības zinātnēs, komerczinībās un administrēšanā. | + | Uzņem konkursa kārtībā, ņemot vērā vidējo vērtējumu diploma pielikumā.  Papildus punkti tiek piešķirti par publikācijām no 01.09.2022. (jāiesniedz publikāciju kopijas) – 0.5 punkti (par katru). |
| 1,5 gadi | - | - | Vismaz četrus gadus ilga pirmā cikla profesionālās augstākās izglītības studiju programma citā nozarē 240 KP apjomā un iepriekšējā studiju posmā ir apguvuši studiju kursus sociālās un cilvēkrīcības zinātnēs, komerczinībās un administrēšanā vismaz 30 KP apjomā. | + |
| 2 gadi | - | - | Vismaz trīs gadus ilga akadēmiskā bakalaura studiju programma 180 KP apjomā sociālās un cilvēkrīcības zinātnēs, komerczinībās un administrēšanā vai citā nozarē. | + |
| + | Pretendentiem ar bakalaura vai profesionālā bakalaura grādu vai pirmā cikla profesionālo augstāko izglītību, kas nav sociālās un cilvēkrīcības zinātnēs, komerczinībās un administrēšanā [jākārto iestājpārbaudījums (jāiesniedz referāts)](#VZ_magistri_referats) mikroekonomikā, makroekonomikā, mārketingā un menedžmentā. | - |
|  |  |  | Angļu valodas sertifikāts B2 līmenī pretendentiem, kuri vēlas studēt angļu valodā. |  |
| Profesionālā maģistra studiju programma [**“Finanšu vadība”**](https://rta.lv/studiju-programmas/finansu-vadiba) | 1,5 gadi | 2 gadi | - | Apgūta pirmā cikla profesionālās augstākās izglītības studiju programma ekonomikā, komerczinībās vai administrēšanā  (studiju ilgums ir vismaz 4 gadi pilna laika studijās). | + | Uzņem konkursa kārtībā, ņemot vērā vidējo vērtējumu diploma pielikumā.  Papildus punkti tiek piešķirti:   * par publikācijām ekonomikas, uzņēmējdarbības vai finanšu jomā zinātniskajā vai profesionālajā izdevumā no 01.09.2022. (jāiesniedz publikāciju kopijas) – 1 punkts par katru; * dalību konferencē ar referātu vai stenda ziņojumu par ekonomikas, uzņēmējdarbības vai finanšu tematu no 01.09.2022. (jāiesniedz referāta vai stenda ziņojuma kopija un apliecinājums par dalību konferencē – 0,5 punkti par katru. |
| 2 gadi | 2,5 gadi | - | Apgūta akadēmiskā bakalaura studiju programma ekonomikā, komerczinībās vai administrēšanā  (studiju ilgums ir vismaz 3 gadi pilna laika studijās). | + |
| Profesionālā maģistra studiju programma [“**Tiesību  zinātne**”](https://rta.lv/studiju-programmas/tiesibu-zinatne) | 1,5 gadi | - | - | 6.līmeņa profesionālā kvalifikācija „Jurists” vai profesionālais bakalaura grāds tiesību zinātnē un /vai juriskonsulta kvalifikācija, kura iegūta pilna laika studijās pabeidzot vismaz četrus gadus ilgu studiju programmu. | + | Uzņem konkursa kārtībā, ņemot vērā vidējo vērtējumu diploma pielikumā.  Papildus punkti tiek piešķirti  par publikācijām par tiesību zinātnes tematu zinātniskajā vai profesionālajā izdevumā no 01.09.2022. (jāiesniedz publikācijas kopija) – 1 punkts (par katru). |
| 2 gadi | - | - | Akadēmiskais bakalaura grāds tiesību zinātnē. | + |

|  |  |  |  |  |  |  |
| --- | --- | --- | --- | --- | --- | --- |
| **IZGLĪTĪBAS, VALODU UN DIZAINA FAKULTĀTE** Atbrīvošanas alejā 115, Rēzeknē, LV 4601, tālr. 29977436 | | | | | | |
| Studiju programma | Studiju forma | | Iestājpārbaudījumi | Iepriekšējā augstākā izglītība  un papildus prasības | Diplomu konkurss | Uzņemšanas prasības |
| pilna laika | nepilna laika |
| Akadēmiskā maģistra studiju programma [**“Izglītības zinātnes”:**](https://rta.lv/studiju-programmas/izglitibas-zinatnes)  modulis **“Mācīšanās un mācīšana lietpratībai”;**  modulis **“Dažādība un iekļaušanās izglītībā”** | 1 gads un 3 mēneši | - | [Iestājpārbaudījums](#iestajparbaudijums_IZ_magistra):  -rakstiskā daļa - eseja;  -mutiskā daļa – pārrunas. | Apgūta vismaz 240 kredītpunktu akadēmiskā vai profesionālā studiju programma (pedagoģiskā izglītība) un **iestājpārbaudījums: rakstiskā daļa** - eseja par aktualitātēm un problemātiku izglītībā izvēlētajā specializācijā; **mutiskā daļa** – pārrunas, novērtējot reflektanta komunikācijas, līderības un svešvalodu prasmi. | - | Uzņem konkursa kārtībā uz vakantajām vietām pēc iestājpārbaudījuma rezultātiem.  Absolvētas RTA pamatstudiju programmas un bakalaura darba vai diplomdarba vērtējums nav zemāks par 9 (teicami) un vidējā svērtā atzīme iepriekšējās studijās nav zemāka par 9 (teicami) – 1 punkts. |
| modulis **“Izglītības vadība”** | 1 gads un 3 mēneši | - | **Pedagoģiskā izglītība** - bakalaura grāds vai pirmā cikla profesionālā augstākā izglītība ar apgūtu studiju programmu vismaz 240 KP apjomā un **iestājpārbaudījums: rakstiskā daļa** - eseja par aktualitātēm un problemātiku izglītībā izglītības vadības specializācijā; **mutiskā daļa** – pārrunas, novērtējot reflektanta komunikācijas, līderības un svešvalodu prasmi.  **Cita augstākā izglītība** ar apgūtu studiju programmu vismaz 240 KP apjomā un **iestājpārbaudījums: rakstiskā daļa** - eseja par aktualitātēm un problemātiku izglītībā izglītības vadības specializācijā; **mutiskā daļa** – pārrunas, novērtējot reflektanta komunikācijas, līderības, svešvalodu prasmi un priekšzināšanas, darba pieredzi/neformālo izglītību izglītības jomā. |
| modulis **“Pedagoģija”** | 2 gadi | - | Apgūta vismaz 180 kredītpunktu akadēmiskā bakalaura vai profesionālā bakalaura studiju programma (ar vai bez pedagoģiskās izglītības) un **iestājpārbaudījums: rakstiskā daļa** - eseja par aktualitātēm un problemātiku izglītībā; **mutiskā daļa** – pārrunas, novērtējot reflektanta komunikācijas, līderības un svešvalodu prasmi. |

|  |  |  |  |  |  |  |
| --- | --- | --- | --- | --- | --- | --- |
| **INŽENIERU FAKULTĀTE** Atbrīvošanas alejā 115, K4, Rēzeknē, LV 4601, tālr. 26529669 | | | | | | |
| Studiju programma | Studiju forma un studiju ilgums | | Iestājpār-baudījumi | Iepriekšējā augstākā izglītība  un papildus prasības | Diplomu konkurss | Uzņemšanas prasības |
| Pilna laika | Nepilna laika |
| Akadēmiskā maģistra studiju programma [**“Elektroniskās komercijas informācijas sistēmas”**](https://rta.lv/studiju-programmas/elektroniskas-komercijas-informacijas-sistemas) | 1,5 gadi | **-** | - | Profesionālais bakalaura grāds (studiju ilgums vismaz 4 gadi (240 KP)) vai pirmā cikla profesionālā augstākā izglītība elektroniskajā komercijā vai datorikā, vai ekonomikā, vai vadībā un administrēšanā. | + | Uzņem konkursa kārtībā, ņemot vērā vidējo vērtējumu diploma pielikumā  Papildus punkti:  1)  par publikācijām elektroniskajā komercijā vai datorzinātnēs vai informācijas tehnoloģijā vai ekonomikā vai vadībzinātnēs zinātniskajos izdevumos vai profesionālajos žurnālos no pēdējos trīs gados  (jāiesniedz publikāciju kopijas) – 0.5 punkti (par katru);  2)  par elektroniskās komercijas speciālista 5.līmeņa profesionālo kvalifikāciju (jāiesniedz kvalifikāciju pastiprinošā dokumenta kopija un jāuzrāda dokumenta oriģināls) – 1.5 punkti. |
| 2 gadi | - | - | Akadēmiskais bakalaura grāds (studiju ilgums vismaz 3 gadi (180 KP)) vai pirmā cikla profesionālā augstākā izglītība elektroniskajā komercijā vai datorikā, vai ekonomikā, vai vadībā un administrēšanā. | + |
| Akadēmiskā maģistra studiju programma [**“Lāzertehnoloģijas”**](https://rta.lv/studiju-programmas/lazertehnologijas) | 2 gadi | - | - | Profesionālais vai akadēmiskais bakalaura grāds (studiju ilgums vismaz 3 gadi un apjoms vismaz 180 KP) vai pirmā cikla profesionālā augstākā izglītība inženierzinātnēs un tehnoloģijās, fizikā, datorikā.1 | + | 1Uzņem konkursa kārtībā, ņemot vērā vidējo vērtējumu diploma pielikumā.  2Uzņem konkursa kārtībā atbilstoši iegūtajam vērtējumam iestājpārbaudījumā.  Papildus punkti (jāiesniedz apliecinošā dokumenta kopija un jāuzrāda dokumenta oriģināls):  1) par mehatronikas, mehānikas vai elektronikas inženiera 6.līmeņa profesionālo kvalifikāciju– 1 punkts;  2) par vācu valodas zināšanas apliecinošu sertifikātu vismaz DSH-2, C1 vai analogā līmenī – 1 punkts.  Papildus punkti tiek piešķirti par publikācijām inženierzinātnē, fizikā, ķīmijā, bioloģijā vides zinātnē, medicīnā, datorzinātnē, informācijas tehnoloģijā, matemātikā zinātniskajos izdevumos vai profesionālajos žurnālos no 01.09.2022. (jāiesniedz publikāciju kopijas) - 0,5 punkti (par katru). |
| + | Pretendentiem ar profesionālo vai akadēmisko bakalaura grādu (studiju ilgums vismaz 3 gadi un apjoms vismaz 180 KP) vai pirmā cikla a profesionālo augstāko izglītību dabaszinātnēs, matemātikā un informācijas tehnoloģijās (izņemot fiziku, datoriku), veselības aprūpē, ražošanā un pārstrādē un lauksaimniecībā jānokārto [iestājpārbaudījums](#LT_magistri_iestajparbaudijums): rakstiskā daļa - referāts par iespējamo pētniecisko tēmu lāzertehnoloģiju jomā (6-10 lpp.); mutiskā daļa – pārrunas, lai novērtētu reflektanta zināšanas lāzertehnoloģiju fizikālajos pamatos un izpratni par pieteikto pētījuma tēmu un tās problemātiku.2 | - |

## Prasības reflektantu uzņemšanai RTAotrā cikla augstākās izglītības programmās  2025.gadā ārzemniekiem

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **STARPTAUTISKĀS ATTIECĪBAS**  Atbrīvošanas alejā 115, Rēzeknē, LV 4601, tālr. 28390076 | | | | | | | | |
| Studiju programma | Studiju forma un studiju ilgums | | Iestājpār-baudījumi | | | Iepriekšējā augstākā izglītība  un papildus prasības | Diplomu konkurss | Uzņemšanas prasības |
| Pilna laika | Nepilna laika |
| *Jāpievieno starptautiskās testēšanas institūcijas pēdējo piecu gadu laikā izsniegts valodas prasmi apliecinošs dokuments, kas apliecina ārzemnieka angļu valodas prasmi vismaz B2 līmenī.*  *Dokuments nav jāpievieno, ja ārzemnieks iepriekšējo izglītību ieguvis angļu valodā, vai Eiropas Savienības un Eiropas ekonomiskās zonas valstī vai Šveices konfederācijā un viņa vidējo izglītību apliecinošajā dokumentā ir iekļauts svešvalodas zināšanu vērtējums, kas pielīdzināms vismaz B2 līmenim atbilstoši Eiropas vienotās valodas prasmes noteikšanas sistēmai.* | | | | | | | | |
| Akadēmiskā maģistra studiju programma [**“Lāzertehnoloģijas”**](https://rta.lv/study-programms/laser-technologies) | 2 gadi | - | - | | | 1) Profesionālais vai akadēmiskais bakalaura grāds (studiju ilgums vismaz 3 gadi un apjoms vismaz 180 KP) vai pirmā cikla profesionālā augstākā izglītība inženierzinātnēs un tehnoloģijās, fizikā, datorikā.1  2) Jākārto pārrunas par studijām RTA. | + | 1Uzņem konkursa kārtībā, ņemot vērā vidējo vērtējumu diploma pielikumā.  2Uzņem konkursa kārtībā atbilstoši iegūtajam vērtējumam iestājpārbaudījumā.  Papildus punkti (jāiesniedz apliecinošā dokumenta kopija un jāuzrāda dokumenta oriģināls):  1) par mehatronikas, mehānikas vai elektronikas inženiera 6.līmeņa profesionālo kvalifikāciju– 1 punkts;  2) par vācu valodas zināšanas apliecinošu sertifikātu vismaz DSH-2, C1 vai analogā līmenī – 1 punkts.  Papildus punkti tiek piešķirti par publikācijām inženierzinātnē, fizikā, ķīmijā, bioloģijā vides zinātnē, medicīnā, datorzinātnē, informācijas tehnoloģijā, matemātikā zinātniskajos izdevumos vai profesionālajos žurnālos no 01.09.2022. (jāiesniedz publikāciju kopijas) - 0,5 punkti (par katru). |
| + | | | 1) Pretendentiem ar profesionālo vai akadēmisko bakalaura grādu (studiju ilgums vismaz 3 gadi un apjoms vismaz 180 KP) vai pirmā cikla a profesionālo augstāko izglītību dabaszinātnēs, matemātikā un informācijas tehnoloģijās (izņemot fiziku, datoriku), veselības aprūpē, ražošanā un pārstrādē un lauksaimniecībā jānokārto [iestājpārbaudījums](#LT_magistri_iestajparbaudijums): rakstiskā daļa - referāts par iespējamo pētniecisko tēmu lāzertehnoloģiju jomā (6-10 lpp.); mutiskā daļa – pārrunas, lai novērtētu reflektanta zināšanas lāzertehnoloģiju fizikālajos pamatos un izpratni par pieteikto pētījuma tēmu un tās problemātiku.2  2) Jākārto pārrunas par studijām RTA. | - |
| Akadēmiskā maģistra studiju programma [**“Vadības zinātne”**](https://rta.lv/studiju-programmas/management-science) | *Visiem reflektantiem jākārto pārrunas par studijām RTA.* | | | | | | + | Uzņem konkursa kārtībā, ņemot vērā vidējo vērtējumu diploma pielikumā  Papildus punkti tiek piešķirti par publikācijām no 01.09.2022. (jāiesniedz publikāciju kopijas) – 0.5 punkti (par katru). |
| 1 gads | * + - * 1. --i | | - | Vismaz četrus gadus ilga pirmā cikla profesionālā augstākā izglītība  240 KP apjomā sociālajās un cilvēkrīcības zinātnēs, komerczinībās un administrēšanā. | |
| 1,5 gadi |  | | - | Vismaz četrus gadus ilga pirmā cikla profesionālās augstākās izglītības studiju programma citā nozarē 240 KP apjomā un iepriekšējā studiju posmā ir apguvuši studiju kursus sociālās un cilvēkrīcības zinātnēs, komerczinībās un administrēšanā vismaz 30 KP apjomā. | |
| 2 gadi | * + - * 1. - | | - | Vismaz trīs gadus ilga akadēmiskā bakalaura studiju programma 240 KP apjomā sociālās un cilvēkrīcības zinātnēs, komerczinībās un administrēšanā vai citā nozarē. | |
|  | | + | Pretendentiem ar bakalaura vai profesionālā bakalaura grādu vai pirmā cikla profesionālo augstāko izglītību, kas nav sociālās un cilvēkrīcības zinātnēs, komerczinībās un administrēšanā [iestājpārbaudījums (referāts)](#VZ_magistri_referats)  mikroekonomikā, makroekonomikā, mārketingā un menedžmentā . | | - |
| Profesionālā maģistra studiju programma [**“Finanšu vadība”**](https://rta.lv/studiju-programmas/financial-management) | *Visiem reflektantiem jākārto pārrunas par studijām RTA.* | | | | | | + | Uzņem konkursa kārtībā, ņemot vērā vidējo vērtējumu diploma pielikumā.  Papildus punkti tiek piešķirti:   * par publikācijām ekonomikas, uzņēmējdarbības vai finanšu jomā zinātniskajā vai profesionālajā izdevumā no 01.09.2022. (jāiesniedz publikāciju kopijas) – 1 punkts par katru; * dalību konferencē ar referātu vai stenda ziņojumu par ekonomikas, uzņēmējdarbības vai finanšu tematu no 01.09.2022. (jāiesniedz referāta vai stenda ziņojuma kopija un apliecinājums par dalību konferencē – 0,5 punkti par katru. |
| 1,5 gadi | - | | - | Apgūta pirmā cikla profesionālās augstākās izglītības studiju programma ekonomikā, komerczinībās vai administrēšanā  (studiju ilgums ir vismaz 4 gadi pilna laika studijās). | |
| 2 gadi | - | | - | Apgūta akadēmiskā bakalaura studiju programma ekonomikā, komerczinībās vai administrēšanā  (studiju ilgums ir vismaz 3 gadi pilna laika studijās). | |
| Akadēmiskā maģistra studiju programma [**“Izglītības zinātnes”:**](https://rta.lv/studiju-programmas/izglitibas-zinatnes)  modulis **“Izglītības vadība”** | 1 gads un 3 mēneši | - | | [Iestājpārbaudījums](#iestajparbaudijums_IZ_magistra):  -rakstiskā daļa - eseja;  -mutiskā daļa – pārrunas. | **Pedagoģiskā izglītība** - bakalaura grāds vai pirmā cikla profesionālā augstākā izglītība ar apgūtu studiju programmu vismaz 240 KP apjomā un **iestājpārbaudījums: rakstiskā daļa** - eseja par aktualitātēm un problemātiku izglītībā izglītības vadības specializācijā; **mutiskā daļa** – pārrunas, novērtējot reflektanta komunikācijas, līderības un svešvalodu prasmi.  **Cita augstākā izglītība** ar apgūtu studiju programmu vismaz 240 KP apjomā un **iestājpārbaudījums: rakstiskā daļa** - eseja par aktualitātēm un problemātiku izglītībā izglītības vadības specializācijā; **mutiskā daļa** – pārrunas, novērtējot reflektanta komunikācijas, līderības, svešvalodu prasmi un priekšzināšanas, darba pieredzi/neformālo izglītību izglītības jomā.  *Visiem reflektantiem jākārto pārrunas par studijām RTA*. | | - | Uzņem konkursa kārtībā uz vakantajām vietām pēc iestājpārbaudījuma rezultātiem. |

# **IESTĀJPĀRBAUDĪJUMU PRASĪBAS**

**Iestājpārbaudījuma prasības akadēmiskā maģistra studiju programmā**

**“Izglītības zinātnes”**

Specializācijas:

**“Mācīšanās un mācīšana lietpratībai”** (mūsdienu izglītības daudzveidīgo problēmu, kas saistītas ar jaunajiem izaicinājumiem un pārmaiņām izglītības politikā un praksē risināšana);

**“Dažādība un iekļaušanās izglītībā”** (cilvēka dažādība ir bagātinošs faktors izglītībā. Dažādības kā atšķirību un līdzību (piemēram, dzimums, vecums, pieredze, uzskati, uzvedības modeļi, valoda, etniskā un reliģiskā piederība, speciālās vajadzības un seksuālā orientācija) izpēte);

**“Izglītības vadība”** (teorētisko un praktisko zināšanu veidošana par izglītības vadību, par izglītības politiku valstī un pašvaldībās, organizāciju vadību, līderību izglītībā, izglītības ekonomiku, izglītības darba vadīšanu);

**“Pedagoģija”** (pedagoģiskās, pedagoģiskās līderības un pētniecisko kompetences attīstība).

1. **Rakstiskā daļa. Eseja par aktualitātēm un problemātiku izglītībā izvēlētajā specializācijā.**

Esejas apjoms: 300-500 vārdi.

Kritēriji esejai:

a) esejas saturs (konkrēts, pārliecinošs, radošs, saprotams);

b) viedoklis (skaidrs, konsekvents);

c) esejas izkārtojums (loģisks, saskaņots, piemērots mērķim, virzīts uz secinājumiem), stils un leksika.

1. **Mutiskā daļa. Pārrunas par aktualitātēm izglītībā un iespējamo pētniecisko tēmu.**

Pārrunu laikā tiek pārbaudīta reflektanta komunikācijas, līderības un svešvalodu prasme.

Kritēriji pārrunām:

a) prasme komunicēt, atbildot uz jautājumiem, lietot atbilstīgu izglītības zinātņu terminoloģiju;

b) prasme īsi pateikt galveno domu un atbildēt uz jautājumiem svešvalodā;

c) prasme raksturot savas līderības prasmes, apzināti reflektējot par savu līdzšinējo pedagoģisko pieredzi.

**Akadēmiskās maģistra studiju programmas “Vadības zinātne” iestājpārbaudījums (referāts)**

**Referāta prasības**

* + - 1. Tematikai jābūt saistītai ar vadības zinātni (ekonomika un tās attīstības problēmas, finanses, vadība, tirgzinība, uzņēmējdarbība u.tml.).
      2. Noformējums: pilns referāta teksta apjoms – 20-30 lpp., izpildīts datorsalikumā (*Microsoft Word*, šrifts – *Times New Roman*, burtu lielums – 14 *pt*, atstarpe – 1,5).
      3. Referāts sastāv no titullapas, satura rādītāja, ievada, tēmas iztirzājuma, secinājumiem un priekšlikumiem, kopsavilkuma (1-2 lpp.), literatūras avotu saraksta, nepieciešamības gadījumā – pielikumiem.

**Akadēmiskā maģistra studiju programmas “Lāzertehnoloģijas” iestājpārbaudījuma prasības**

(vērtējums 10 ballu sistēmā)

**I Rakstiskā daļa**

* 1. Referāta prasības: tematikai jābūt saistītai ar iespējamo pētniecisko tēmu lāzertehnoloģiju jomā.
  2. Noformējums: pilns referāta teksta apjoms – 6-10 lpp., izpildīts datorsalikumā (Microsoft Word, šrifts – Times New Roman, burtu lielums – 12 pt, atstarpe – 1,5).
  3. Referāta galvenās sastāvdaļas: Ievads, Materiāli un metodes, Rezultāti un diskusija, Noslēgums, Literatūras avotu saraksts.

**II Mutiskā daļa**

* 1. Pārrunas, lai novērtētu reflektanta zināšanas lāzertehnoloģiju fizikālajos pamatos un izpratni par pieteikto pētījuma tēmu un tās problemātiku.
  2. Kritēriji pārrunām:
* Zināšanas lāzertehnoloģiju pamatos – tiek pārbaudīts, vai pretendents saprot lāzera fizikas pamatus, piemēram, lāzera starojuma veidošanos un iedarbības principus uz materiāliem.
* Kāds konkrēts materiāls vai viela pretendentam ir iecerēta, un kāpēc nepieciešams pielietot lāzerapstrādi?
* Kāda būtu pretendenta pieeja, lai optimizētu lāzera apstrādes parametrus, lai sasniegtu vēlamo rezultātu?
* Kādas ir vispārējās lāzertehnoloģiju pielietošanas jomas, un kādas ir tās priekšrocības salīdzinājumā ar citām tehnoloģijām?
* Kādas ir pretendenta zināšanas par lāzera drošības jautājumiem un kā tiks nodrošināta droša lāzerapstrāde?

# **REFLEKTANTA UN RTA SAVSTARPĒJĀS TIESĪBAS UN PIENĀKUMI UZŅEMŠANAS PROCESĀ**

1. **Reflektanta pienākumi un tiesības**
   1. Reflektanta pienākumi:
      1. RTA noteiktajā laikā un termiņā iesniegt reģistrācijai un imatrikulācijai nepieciešamo dokumentu kopijas, uzrādot oriģinālus, vai apliecinātas nepieciešamo dokumentu kopijas;
      2. izpildīt RTA uzņemšanas noteikumu  prasības;
      3. ievērot RTA iekšējās kārtības noteikumus uzņemšanas laikā;
      4. RTA noteiktajā laikā ierasties uz iestājpārbaudījumu;
      5. RTA noteiktajā laikā ierasties uz reģistrēšanos studijām;
      6. RTA noteiktajā termiņā nokārtot visas finansiālās saistības ar RTA.
   2. Reflektanta tiesības:
      1. iepazīties ar informāciju par visām RTA piedāvātajām studiju programmām;
      2. iepazīties ar Uzņemšanas noteikumiem;
      3. saņemt informāciju par uzņemšanas norisi RTA;
      4. reģistrējoties studijām, iesniegt RTA Uzņemšanas komisijai dokumentus, priekšlikumus, ierosinājumus;
      5. iepazīties ar konkursa rezultātiem;
      6. pieprasīt rakstveidā noformēt RTA Uzņemšanas komisijas lēmumu par atteikumu reflektanta imatrikulācijai;
      7. apstrīdēt vai pārsūdzēt ar uzņemšanu studiju programmā saistītos lēmumus, kā arī konkursa rezultātus, iesniedzot rakstisku iesniegumu RTA rektoram.
2. **RTA pienākumi un tiesības**
   1. RTA pienākumi:
      1. savlaicīgi izziņot prasības uzņemšanai studiju programmā;
      2. informēt un konsultēt personas par studiju iespējām, uzņemšanas kārtību RTA, kā arī reflektantu un pretendentu tiesībām un pienākumiem;
      3. nodrošināt godīgu, atklātu un operatīvu uzņemšanu;
      4. informēt reflektantus par uzņemšanas kārtību;
      5. publiskot konkursa rezultātus;
      6. veikt imatrikulāciju studiju programmā.
   2. RTA tiesības:
      1. uzņemt reflektantu atbilstoši RTA Uzņemšanas noteikumiem;
      2. noteikt uzņemšanas noteikumu papildprasības;
      3. veikt atbilstošāko pretendentu atlasi izvēlētajā studiju programmā;
      4. ja nepieciešams, noteikt papilduzņemšanu studiju programmā.